SET ปิดลบ 4.68 จุด ตามเพื่อนบ้าน เหตุรอความชัดเจนทั้งใน-ตปท. หลังไร้ปัจจัยหนุน
SET ปิดลบ 4.68 จุด ตามเพื่อนบ้าน เหตุรอความชัดเจนทั้งใน-ตปท. หลังไร้ปัจจัยหนุน โดยดัชนีปิดตลาดวันนี้ ที่ระดับ 1,633.56 จุด ลบ 4.68 จุด หรือ 0.29% มูลค่าการซื้อขาย 6.69 หมื่นล้านบาท
22 ส.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,633.56 จุด ลบ 4.68 จุด หรือ 0.29% มูลค่าการซื้อขาย 6.69 หมื่นล้านบาท
10 หุ้นดันดัชนีวันนี้

ด้าน นายมงคล พ่วงเภตรา ผู้ช่วยกรรมผู้จัดการ ฝ่ายกลยุทธ์การลงทุนหลักทรัพย์ บล.เคทีบี (ประเทศไทย) เปิดเผยว่า ตลาดหุ้นไทยวันนี้ปรับตัวลงลักษณะคล้ายกับตลาดหุ้นในภูมิภาคเอเชียที่ซึมทั้งสัปดาห์ เนื่องจากนักลงทุนต่างรอดูหลายปัจจัย และเริ่มไม่มั่นใจทิศทางตลาดหุ้น แม้ไทยจะมีมาตรการกระตุ้นเศรษฐกิจแต่ก็ยังไม่แน่ใจว่าจะได้ผลสำเร็จแค่ไหน ทำให้นักลงทุนเลือกเล่นหุ้นตามข่าวรายวัน โดยเฉพาะหุ้นกลุ่มปลอดภัย อย่างกลุ่มโรงไฟฟ้าและกลุ่มสื่อสาร กลับมาเป็นที่สนใจอีกรอบ ขณะที่หุ้นที่เชื่อมโยงกับเศรษฐกิจจะปรับตัวลง ยกเว้นหุ้นในกลุ่มค้าปลีก อย่างหุ้น BJC นอกนั้นจะระมัดระวังการลงทุน อย่างกลุ่มแบงก์
ขณะที่ตลาดหุ้นภูมิภาคเอเชียวันนี้เคลื่อนไหวทั้งบวก-ลบเล็กน้อย ลักษณะเดียวกับตลาดบ้านเรา คือ Wait &amp; See ตอนนี้ตลาดฯรอความคืบหน้าของสงครามการค้าสหรัฐและจีนที่คาดว่าจะเจรจากันในสัปดาห์หน้า ในส่วน Fund Flow ในภูมิภาคขายติดต่อกัน 2-3 สัปดาห์ และเริ่มมีแรงซื้อกลับใน 1-2 วันนี้ ดังนั้น จึงยังไม่มั่นใจและต้องการรอทิศทางให้ชัดเจนก่อน
สำหรับแนวโน้มการลงทุนในวันพรุ่งนี้ (23 ส.ค.) นายมงคล กล่าวว่า ตลาดฯคงจะแกว่งไซด์เวย์ในช่วงรอปัจจัยใหม่เข้ามาสนับสนุน พร้อมให้แนวรับ 1,620 จุด ส่วนแนวต้าน 1,640 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT     มูลค่าการซื้อขาย  3,543.41 ล้านบาท ปิดที่   42.25 บาท ลดลง  0.75 บาท
GULF    มูลค่าการซื้อขาย  3,099.47 ล้านบาท ปิดที่  136.50 บาท เพิ่มขึ้น 3.50 บาท
CPALL   มูลค่าการซื้อขาย  2,022.04 ล้านบาท ปิดที่   85.50 บาท ลดลง  1.00 บาท
ADVANC  มูลค่าการซื้อขาย  1,906.23 ล้านบาท ปิดที่  230.00 บาท เพิ่มขึ้น 2.00 บาท
BTS     มูลค่าการซื้อขาย  1,858.66 ล้านบาท ปิดที่   13.30 บาท เพิ่มขึ้น 0.60 บาท
 
